text:
Mwanake uria wakuiriire mukawa-ini umwe Nakuru kuhurukio kwao Kangema Murang’a
Mwanake wa ukuru wa miaka 28 uria wakuire na njira ina kiriga gukirikana arikiire maa-ini agithambira mukawa-ini umwe tauni-ini ya Nakuru niarahurukirio kwao mucii ituura-ini ria Ichichi mwena wa Kangema kaunti-ini ya Murang’a. Andu a nyumba yake matongoretio ni ithe Warui Nyamu nimekirite nganja gikuu giake kuona ati moimirira ma uthuthuria wa post mortem mwiri-ini ...
The post Mwanake uria wakuiriire mukawa-ini umwe Nakuru kuhurukio kwao Kangema Murang’a appeared first on Mediamax Network Limited....
Published By: k24tv. - 4 days ago
- Older News
- Muingi na atongoria gucakaya kuongerereka kwa njuragano mwena wa Murang’a k24tv. (3 days ago) - Family ya Ben Kuria uria wakuire na njira ya kiriga mukawa-ini umwe mwena wa Nakuru muthia-ini wa mweri muhituku yugite ndigukoma nginyaia uuma wa nuu woragire mwana wao umenyeke. Ben Kuria...


c: text/html

text:
KENYATTA AARI U? (Gicunji kia mbere)
Mũrata wakwa Mũthomi mũgĩ,
Amũkĩra ngethi cia kuma rĩrĩa twĩrĩgaine na ngwĩre ndĩna gĩkeno nĩwe gũka tũtũngane rũrendainĩ rũrũ twaranĩrie igĩrĩ cia baita.
Rĩu mahindainĩ maya ma mweri ũyũ wa Muoria Nyoni, nĩ marĩa tũririkanaga Mũtongoria Njamba, Mũtigairĩ Jomo Kenyatta. Andũ aingĩ mangĩũrio ũhoro wa Kenyatta no moigire aarĩ mũtongoria wa bũrũri wa Kenya kuma kũgĩa na wĩyathi kinya rĩrĩa akuire ũtukũ wa mũthĩ wa 22 mweri wa Muoria Nyoni mwaka wa 1978. Angĩ no maririkane atĩ nĩ ohetwo ona agathamĩrio mwena wa Kabengũria na Marirare. Angĩ nao no mamenye atĩ nĩ athiĩte bũrũri wa rũraya maita merĩ na rĩa kerĩ agĩikaranga kuo agĩthoma ona agĩtetera bũrũri. Ririkanai atĩ acoka nĩ atuĩkire mwarimũ mũnene cukuru wa andu airu wa Githũngũri Teachers’ College. Anyinyi no maririkane atĩ arĩ mwandĩki wa Kiama gĩetagwo Kikuyu Central Association, kĩrĩa kĩaragĩrĩria mabataro ma andũ a Gĩkũyũ kũrĩ thirikari ya mũkoroni, makĩria ũhoro wa ng’ũndũ na magoti ona mũhũthĩrĩre wa mbia cia igoti. Na nĩkũrĩ angĩ mangiririkana atĩ Kenyatta aarĩ mũthondeki (editor) wa ngathĩti ya gĩkũyũ yetagwo Mũiguithania wa Andũ na Bũrũri wa Gĩkũyũ.
Ĩĩ rĩu hihi nĩ maũndũ marĩkũ Kenyatta andĩkaga ngathĩti-inĩ ĩyo hĩndĩ ĩyo? Maũndũ macio nĩmakonainie na ũrĩa acokire gũtuĩka thuthainĩ kana aca? Meciria ma Kenyatta ma 1928 na ma 1968 mena ũtiganu? Mũrata wakwa nĩngwenda tũtwarane nawe tũgĩthuthuria maũndu macio.
Thĩiniĩ wa Ndereti cia Mũthondeki (editorial) cia manja ya mbere iruta rĩa kerĩ rĩa Ngathĩti ĩyo ya Mũiguithania rĩa Mweri wa Mũthatũ (June) 1928, oigĩte atĩrĩ:
'Haya ũkĩrai inyuothe Agĩkũyũ kuma Kabete kinya Meru, tugwate rũgendo rwa ũiguano, Arahũkai inyuothe mũrĩ toro kanini na kanene mũracũrie maitho muone ruoro rũgũtema, tũtige ũgondereri amu agondereri meragwo magakora rũĩ rwaiyũra.
'Rekei ithuothe Agikuyu tũgĩe na ngoro ĩmwe ya ũiguano wa bũrũri witũ, tũrute wĩra rĩu kwĩ mũthenya, amu mũthii tene akinyaga tene, norĩ angĩkorwo tũgũtuĩka agondereri-rĩ, githĩ tũtigagĩkora rũũĩ rwaiyũra? Ta ikiai maitho muone ũrĩa tĩrĩ wĩ mũruru wa bũrũri wa Gikũyũ, na mwĩcirie kĩrĩa twarerirwo nakĩo ithuothe; Norĩ githĩ tĩri tiguo mũthithũ wa Agĩkũyũ! Rĩu-rĩ kĩrĩa tũngĩiganania na tĩri nĩkĩĩ? Ngombe na mbũri ona indo iria ingĩ ciothe nĩithiraga no tĩri ndũgathira agu na agu. Okorwo nĩmũkũmenya atĩ tĩri ndũgathira-r, githĩ ti wega tũiguane ithuothe rĩrĩa tũgũtetera tĩri ũyũ witũ, tondũ nĩguo kĩguni kia Agĩkũyũ; tũngĩkĩaga kũiguana na ũndũ ũrĩa ũtũkoniĩ ithuothe-rĩ ũrĩa ũngĩ ũngĩtũiguithania-rĩ ũkĩrĩ ũrĩkũ?......
….. niwega twarahuke ithuothe tũtige kĩnyiria kĩa maũndũ, na tũthengie kĩnyararano gĩothe tũgerie kũnyitana hamwe ithuothe, tũiguane ta igata na mbakĩ, nĩguo tũrute wĩra wa bũrũri witũ twĩna hinya. Nĩ tondũ-rĩ, kamũingi koyaga ndĩrĩ naguo wĩra wa bũrũri ti wa mũndũ ũmwe nĩ witũ ithuothe….'
Haha mũthomi mũgĩ ngwenda ũnyite maũndũ merĩ makoniĩ mandĩko macio ndatabuta hau igũrũ, wa mbere nĩ ũhoro wa ũiguano na wa kerĩ ũhoro wa tĩri. Mũngĩririkana mĩario mĩingi ya mũtigairĩ yakoragwo yerekeire ũiguano na andũ kũruta wĩra mĩgundainĩ. Nĩkĩo thutha wa kwĩgwatĩra wĩyathi thirikari nĩ yahang’ire mũno kũhe andũ ithaka marĩme na magĩe na wako. Rĩu ndeto ĩyo nĩyo ĩcokete kũrehera andũ a Gĩkũyũ haro kumana na kũrĩ ndũrĩrĩ iria ingĩ makĩria cia mwena wa rũgũrũ. Methugunda ma mũtigairĩ na Agĩkũyũ a mahinda macio nĩtũgũthiĩ tũkĩmonaga ndereti-inĩ iria ikũrũmĩrĩra. Wĩmenyerere ndũkahĩtũkwo rũciũ rũkĩte.
Ngai njega.

robotstxt: allowed

filter: keep


text:
Makamicina a IEBC gucemania na kamiti a EACC
Makamicina a kamiti ya ithurano na mihaka IEBC nimaracemania na kamiti ya kung’ethanira na ngukumio EACC itemi-ini ria gutigirira aria mahitukio kuruira iturwa ngurani githurano-ini giukite ni andu mari na wuigiririki. Uu ni thutha wa riboti ati mundu wothe wina ciira na makiria wegemaine na ungumania ndekurekwo kurugama nginyagia ambe atherio. Mangavana, minista amwe a tene, maseneta, abunge na ma MCAs mari na maciira magoti-ini.
The post Makamicina a IEBC gucemania na kamiti a EACC appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!


text:
MWAKA MWERU
Murata wakwa, riu ni mwaka mweru gitari ini kia miaka, no kai no muthenya ungi wakiai. Ungiikia maitho wona ta gutari na ugaruruku thi, no ungiikia maitho ma ngoro wona nigucinjitie.
Matuku maitu ni mathiraga o muthenya ikereka ria ruhia. Ugicooka kubaara ruhia niruguire, watigwo wi munu. Riu hihi hindi iyo ugeeka atia? Ciatua guikania wee no kwiheta tondu nduri na rwa kwigitira naruo ona kana rwa guikia iyo ingi. Gia na gitugi kiria ukenyitirira na kamugaa karia ukeyuwa riua.
Riu mwaka mweru nitugie na itua rieru. Tutigane na ndeto cia gwithahia na gwithukia. Tuoye maundu meeru magutukuria na gutuikaria na ugima wa meciria na mwiri. Turongooranirie nyoni njega na tweheranirie matuhuhu. Twambararie maitho tuone mawega na ndathimi cia Mwene Nyaga. Tugitungage o minyaka riumagariro ona ihundukiro. Aria me turathimaga uguo-ri, ona ithui tumarathimage oguo.
Indi mbari ya muura huuho, na mbari ya kanyua ikame, acio tumageke tuuge marora. Magithii kugera ngero na kwananga-ri, maromaka na matungwo ni matuhuhu. Marwethiririma mutino ta maguta na macuhiririwo ni thina ta kieha. Riria maikaire thi magicuurania mawaganu mao-ri, maroaga kuiguithania miario na magaruruke meyeherie ndundu-ini iyo ya eeki naai.
Tukiuge atia na mwaka ni mweru, nitucarie mianga mieru. Tumiunure, tuhihie, turute karuruma, tumotore, turianire. Mwanga ungikura muno niugumaga na wahota kuhuhitia murii. Nitugitigane na mianga iyo ya tene tucarie mianga mieru. Twaruke hianyu mweru, tuciimbe ngamba-ini, na tondu ng'undu iri gutahwo ciothe-ri, nitukihoranie ici itigarite maratathi-ini turore kana hihi notuone gia kuria.
Riu mwaka mweru, mwanga mweru na itua rieru. Ngugikinyukia oro uguo-i, tondu cia athuri inyuagira thutha. Na tondu ithekagirwo muumo, ndina mayu onanii tondu wanaruona anarumenya. Ndikuinira ihugo nii ndiri kironda na njong'i ndiagite ingikunya. Nikio ninjukike thoithite nao me thutha makiinaga atiri:
Kinya! Kinyukia! Kinyaga oro uguo-i! Ugithii no Ugiicooka!
Kenera mwaka mweru!!!!


text:
Mwerekero na Ũtungatĩri wa IRŨŨGA
Mwerekero: Mwerekero wa Inoorero rĩa Ũtuĩria wa Ũrĩmi wa Gũtũũrithia (IRŨŨGA) nĩ gũtuĩka inoorero rĩrĩa itongoria mathomoinĩ ma ngathĩ ya igũrũ rĩrĩa rĩheaga njiarwa cia arĩmi na aruti a wĩra wa ũrĩmi mathomo mega makĩria nĩ guo magarũre bũrũri wa Kenya ũtuĩke wa kwĩigania irio kaimana.
Ũtungatĩri: Ũtungatĩri wa Inoorero rĩa Ũtuĩria wa Ũrĩmi wa Gũtũũrithia nĩ wa gũtuĩka gĩcamanĩrio kĩa ũtongoria mwega gĩa kwambĩrĩria ũhũthĩri wa thiomi cia kĩndũire ũtuĩriainĩ wa ũrĩmi hamwe na mathomoinĩ na ũtambiainĩ wa guo kũgerera mĩtaratara mĩerũ ya mathomo ma ũgarũri na ma gũtũũria, kũrangĩra, na gũkũria magai ma kĩndũire ma mũingĩ wa Kenya, maũgĩ mao ma kĩndũire hamwe na thiomi ciao nyingĩ.